laion/Wikipedia-Exotic huggingface dataset:
יואן ויסה

יואן ויסה (בצרפתית: Yoane Wissa; נולד ב-3 בספטמבר 1996) הוא כדורגלן קונגולזי המשחק כחלוץ במועדון ברנטפורד מהפרמייר ליג ובנבחרת הרפובליקה הדמוקרטית של קונגו. ויסה התחיל את הקריירה שלו במחלקת הנוער של שאטורו. ב-2015, עלה לקבוצה הבוגרת ושיחק בליגה הצרפתית השלישית, שם רשם 24 הופעות ו-7 שערים בעונתו הראשונה. ב-2016, עבר לאנז'ה מהליגה הראשונה, אך שיחק בעיקר בהשאלה בקבוצות סטאד לאבאל ואז'אקסיו מהליגה השנייה. בינואר 2018, חתם בלוריאן מהליגה השנייה. הוא עזר לקבוצה להעפיל לליגה הראשונה בעונת 2019/2020 כשכבש 15 שערים. בעונת 2020/2021 שיחק עונה אחת עם לוריאן בליגה הראשונה. באוגוסט 2021, חתם בברנטפורד מהפרמייר ליג. בעונת הבכורה שלו כבש 10 שערים ב-34 משחקים. בעונת 2022/23 כבש 7 שערים ב-40 הופעות. יואן ויסה זומן לראשונה לסגל נבחרת הרפובליקה הדמוקרטית של קונגו באוקטובר 2020, לקראת שני משחקי ידידות. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023, בה סיימו במקום הרביעי והוא נכלל בנבחרת הטורניר. לוריאן ליג 2 (1): 2019/20 אישיים נבחרת הטורניר באליפות אפריקה (1): 2023 מדיה וקבצים בנושא יואן ויסה בוויקישיתוף יואן ויסה, ברשת החברתית אינסטגרם יואן ויסה, באתר Transfermarkt יואן ויסה, באתר Soccerway יואן ויסה, באתר BDFutbol יואן ויסה, באתר WorldFootball.net יואן ויסה, באתר National Football Teams יואן ויסה, באתר FootballDatabase.eu Brentford transfer news: Yoane Wissa joins from Lorient in £8.5m deal, skysports RD CONGO : SIX NOUVEAUX CHEZ LES LÉOPARDS, MAIS PAS DISASI, sport365 CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
עבירת תנועה

עבירת תנועה או עבירת תעבורה היא שימוש בדרך בניגוד לחוקי התנועה. עבירות התנועה מתחלקות למספר דרגות חומרה, ובהתאם לכך למספר דרגות ענישה. בין עבירות התנועה החמורות ניתן למנות: עקיפת רכב תוך חציית קו הפרדה רצוף, נסיעה ברמזור אדום ונהיגה תחת השפעת סמים ואלכוהול. בין עבירות התנועה הקלות ניתן למנות: נוסע שאינו חגור, עיכוב בתנועה, גרירת רכב שלא בצורה בטוחה, נסיעה בלא הפעלת אורות כנדרש, או עבירות הולך רגל כמו חציית כביש שלא במעבר חציה או בזמן שהאור האדום דולק. עבירת תנועה (ישראל) מדיה וקבצים בנושא עבירת תנועה בוויקישיתוף
אלינור מאנגליה, רוזנת באר

אלינור מאנגליה (18 ביוני 1269 - 29 באוגוסט 1298) הייתה הבת השורדת המבוגרת ביותר של מלך אנגליה אדוארד הראשון ושל אשתו הראשונה, המלכה אלינור מקסטיליה. בשנות חייה הראשונות גדלה אלינור אצל סבתה מצד אביה, אלינור מפרובנס, בזמן שהוריה יצאו לבמסע הצלב בין 1270 ל-1274. במשך תקופה ארוכה הייתה אלינור מאורסת לאלפונסו השלישי, מלך אראגון. הוריו של אלפונסו היו תחת חרם של האפיפיור(אנ'), בגלל תביעותיהם לכס המלכות של סיציליה, בניגוד להבטחה של האפיפיור לרוזן שארל הראשון מאנז'ו. למרות הפצרותיו החוזרות ונשנות של אלפונסו כי ישלח את בתו להינשא, אדוארד עמד בסירובו לשלוח אותה כל עוד האיסור נשאר על כנו. בשנת 1282 הוא טען כי אשתו ואימו חוששות שאלינור, שאך מלאו לה 13, צעירה מכדי להינשא, ורוצות להמתין שנתיים נוספות לפני שישלחו אותה לאראגון. במהלך פרק זמן זה מת אלפונסו בטרם מומשו הנישואים. אלינור נישאה לרוזן הנרי השלישי מבאר ב-20 בספטמבר 1293, ונולדו להם שני ילדים: אדוארד הראשון, רוזן באר, שנישא למרי, בתו של רוברט השני, דוכס בורגונדי ג'ואן מבאר, רוזנת סארי, שנישאה לג'ון דה וורן, רוזן סארי השביעי בעבר נטען כי לאלינור הייתה בת נוספת בשם אלינור שנולדה ב-1285 ונישאה לוולשי בשם שואלין אפ אווין, ובין צאצאיה נמנים אווין גלינדור ואוון טיודור, אך ככל הנראה טענה זו מפוקפקת. Connolly, Sharron Bennett (2021). Defenders of the Norman Crown : Rise and Fall of the Warenne Earls of Surrey. Pen & Sword History. Merriman, Roger Bigelow (1918). The Rise of the Spanish Empire in the Old and in the New. Vol. 1. The Macmillan Company. Panton, Kenneth (2011). Historical Dictionary of the British Monarchy. Scarecrow Press. Prestwich, Michael (1997). Edward I. Yale University Press. Vale, Malcolm (2001). The Princely Court: Medieval Courts and Culture in North-West Europe, 1270–1380. Oxford University Press. מדיה וקבצים בנושא אלינור מאנגליה, רוזנת באר בוויקישיתוף אלינור מאנגליה, רוזנת באר, באתר "Find a Grave" (באנגלית) Merriman 1918, p. 321. Prestwich 1997, p. 389. Vale 2001, p. 211. "The Royal Families of England, Scotland, and Wales, with Pedigrees of Royal Descents in Illustration" (PDF). Sir Bernard Burke, C.B., LL.D., Ulster King of Arms. 1876. p. 51. נבדק ב-2022-10-08. Burke, John Bernard (1844). "Heraldic illustrations, by J. And J. B. Burke". p. 23. See Alison Weir's Britain's Royal Families, page 82 Connolly 2021, p. 205.
מורגן גיבס-וייט

מורגן אנתוני גיבס-וייט (נולד ב-27 בינואר 2000), הוא כדורגלן אנגלי המשחק כקשר התקפי בקבוצת נוטינגהאם פורסט מהפרמייר ליג. גיבס-וייט הצטרף לוולברהמפטון וונדררס בגיל 8 ושיחק בקבוצות הנוער של המועדון. הוא ערך את הופעת הבכורה שלו בקבוצה הבוגרת בגיל 16, כמחליף במשחק גביע ה-FA נגד סטוק סיטי בינואר 2017. את הופעת הבכורה שלו בליגה ערך בפברואר 2017. בינואר 2018, חתם על חוזה חדש במועדון עד שנת 2022. הוא ערך את הופעת הבכורה שלו בפרמייר ליג בעונת 2018/2019. בדצמבר 2018, פתח לראשונה בהרכב בניצחון 2-1 על צ'לסי. באוגוסט 2019, הבקיע את שער הבכורה שלו במועדון. באוגוסט 2020, חתם על חוזה חדש ל-3 שנים בוולבס ויצא מיד בהשאלה לסוונסי סיטי מהצ'מפיונשיפ לעונה. הוא הבקיע את שער הבכורה שלו בניצחון 0-1 על פרסטון נורת' אנד בספטמבר 2020. גיבס-וייט הוחזר מההשאלה לוולבס בינואר 2021. במאי 2021, הבקיע את שער הפרמייר ליג הראשון שלו בניצחון 1-2 על ברייטון אנד הוב אלביון. באוגוסט 2021, הושאל גיבס-וייט לשפילד יונייטד מהצ'מפיונשיפ לעונה. הוא הבקיע בהופעת הבכורה שלו וסיים את העונה עם 11 שערים ב-35 משחקים. באוגוסט 2022, עבר גיבס-וייט לנוטינגהאם פורסט תמורת סכום שיא מועדון של כ-25 מיליון פאונד. הוא הבקיע את שער הבכורה שלו בתיקו 2-2 נגד ברנטפורד בנובמבר 2022. גיבס-וייט שיחק בכל הנבחרות הצעירות של אנגליה, החל מנבחרת אנגליה עד גיל 16. הוא זכה עם נבחרת הנוער בגביע העולם עד גיל 17 בשנת 2017. בנבחרת אנגליה עד גיל 21 שיחק 18 משחקים וכבש 3 שערים. מורגן גיבס-וייט, ברשת החברתית אקס (טוויטר) מורגן גיבס-וייט, ברשת החברתית אינסטגרם מורגן גיבס-וייט, באתר Transfermarkt מורגן גיבס-וייט, באתר Soccerway מורגן גיבס-וייט, באתר BDFutbol מורגן גיבס-וייט, באתר WorldFootball.net מורגן גיבס-וייט, באתר FootballDatabase.eu MORGAN GIBBS-WHITE SIGNS FOR FOREST, nottinghamforest Rhian Brewster hat-trick sends England into Under-17 World Cup semi-finals, theguardian
אלפונסו פדראסה

אלפונסו פדראסה סאג (בספרדית: Alfonso Pedraza Sag; נולד ב-9 באפריל 1996) הוא כדורגלן ספרדי המשחק כמגן שמאלי בויאריאל. פדראסה הוא תוצר מחלקת הנוער של ויאריאל. הוא זכה איתה בליגה האירופית ב-2021. כמו כן גם זכה עם ספרד באליפות אירופה עד גיל 21 ב-2019. הוא ערך את הופעת הבכורה שלו בנבחרת הבוגרת ב-2023. פדראסה נולד בסן סבסטיאן דה לוס באייסטרוס שבאנדלוסיה. ב-2011, בגיל 15, הצטרף למחלקת הנוער של ויאריאל לאחר שהתחיל לשחק בקבוצת סנקה. בינואר 2015, קודם לקבוצה ג' של המועדון ששיחקה בליגה הרביעית. פדראסה ערך את הופעת הבכורה שלו בקבוצה הבוגרת ב-11 בינואר 2015, כשנכנס כמחליף במחצית השנייה בתיקו 2-2 מול ראוס דפורטיו בליגה השלישית. הוא הבקיע את שער הבכורה שלו ב-1 במרץ, שער ניצחון יחיד במשחק הביתי נגד באלארס. ב-5 באפריל 2015, לאחר שכבר היה שחקן קבוע בקבוצת המילואים וזומן לסגל הבוגר על ידי המאמן מרסלינו גרסיה טוראל, ערך פדראסה את הופעת הבכורה שלו בלה ליגה, כשהחליף את ג'ונתן דוס סנטוס בדקה ה-72 בתיקו 0-0 מול ולנסיה. ב-28 ביולי 2016, הושאל פדראסה ללוגו מהליגה השנייה לעונה אחת. ב-21 באוגוסט הבקיע את שער הבכורה שלו בליגה השנייה, הראשון בתיקו 2-2 מול חימנסטיק טרגונה. הוא סיים את העונה עם 6 שערים ו-8 בישולים ועזר לקבוצה לסיים במקום התשיעי. ב-31 בינואר 2017, הצטרף פדראסה ללידס יונייטד מהצ'מפיונשיפ בהשאלה עד לסוף העונה. ויאריאל שילמה ללוגו 300,000 ליש"ט כדי לבטל את החוזה שלו איתם, והעסקה עם לידס כללה אופציה לרכישה במאי בסך 8.5 מיליון ליש"ט אם הקבוצה תעפיל לפרמייר ליג. לאחר שלידס סיימה רק במקום השביעי, חזר פדראסה לויאריאל. ב-5 ביולי 2017, כשעדיין היה שייך לויאריאל, חתם פדראסה באלבס מהלה ליגה לעונה אחת עם סעיף שחרור. הוא הבקיע את שער הבכורה שלו בליגה הספרדית ב-21 בינואר 2018, שער שהעלה את אלבס ליתרון 2 - 0 בבית מול לגנס, בדרך לתיקו 2-2. עם חזרתו מההשאלה, הפך פדראסה לשחקן הרכב קבוע בויאריאל כמגן שמאלי תחת המאמן חאבייר קייחה. ב-4 בנובמבר 2018 הבקיע את שער הבכורה שלו עבור ויאריאל, שער שקבע 1-1 מול לבאנטה בדרבי מקומי. ב-14 בפברואר 2019 הבקיע את השער היחיד בניצחון על ספורטינג ליסבון בשלב 32 האחרונות בליגה האירופית. ב-16 ביולי 2019, עבר פדראסה בהשאלה לריאל בטיס לעונה אחת עם אופציה לרכישה בתום העונה. הוא סבל מפציעות שרירים ועקב בין דצמבר למרץ. שער הליגה היחיד שלו במדי בטיס הובקע ב-8 ביולי 2020 בניצחון 3 - 0 על אוססונה שהבטיח את הישארות הקבוצה בליגה הראשונה. ב-24 בספטמבר 2020 האריך את חוזהו בקבוצה עד 2025, לאחר שתפקידו בסגל אושר על ידי המאמן החדש אונאי אמרי. ב-2015, זכה פדראסה עם נבחרת ספרד עד גיל 19 באליפות אירופה. ב-24 במרץ 2016, ערך את הופעת הבכורה שלו בנבחרת ספרד עד גיל 21, כשנכנס כמחליף בהפסד 3-0 לקרואטיה במוקדמות אליפות אירופה 2017. מדיה וקבצים בנושא אלפונסו פדראסה בוויקישיתוף אלפונסו פדראסה, באתר Transfermarkt אלפונסו פדראסה, באתר Soccerway אלפונסו פדראסה, באתר BDFutbol אלפונסו פדראסה, באתר WorldFootball.net אלפונסו פדראסה, באתר National Football Teams אלפונסו פדראסה, באתר FootballDatabase.eu PEDRAZA JOINS IN LOAN DEAL, leedsunited Spain see off Russia for seventh Under-19 crown, uefa
סולם בורטל למיסוך שמי הלילה

סולם בורטל (באנגלית: Bortle scale) הוא סולם מספרי בן תשע דרגות המודד את בהירות שמי הלילה של מיקום מסוים. הסולם מדרג את יכולת הצפייה האסטרונומית בעצמים שמימיים ואת ההפרעות הנגרמות מזיהום אור באתר מסוים. ג'ון בורטל יצר את הסולם ופרסם אותו במהדורת פברואר 2001 של מגזין Sky &amp; Telescope כדי לעזור לאסטרונומים חובבים להעריך את מידת החשיכה באתר תצפית, ולהשוות את מידת החשיכה של אתרי תצפית שונים לצורך בחירת האתרים הטובים ביותר לתצפית אסטרונומית בכל אזור. הסולם נע בין 1, השמים החשוכים ביותר הזמינים על פני כדור הארץ, ועד 9, שמי מרכז עיר גדולה המוארים ביותר. בחלק מהדרגות יכולים להיות הבדלים קיצוניים מאוד מזה שליד, למשל 4 ו-5. הדיוק והתועלת של הסולם הוטלו בספק במחקרים האחרונים. בשל רמת זיהום האור הגבוהה במדינת ישראל - האתרים החשוכים ביותר במדינה, במערב הנגב, הם בדרגה 2 בלבד בסולם בורטל. הסולם נותן מספר קריטריונים לקביעת כל דרגה: הגודל המגביל בעין בלתי מזוינת (NELM) - כלומר הבהירות המינימלית של כוכבים שניתו לראות בעין בלתי מזוינת, שפירושו בעצם מספר הכוכבים הניתן לצפייה בעין בלתי מזוינת. מידת היכולת לצפות בעצמים אסטרונומיים בעלי בהירות נמוכה כמו למשל שביל החלב, גלקסיית אנדרומדה, גלקסיית המשולש. מידת היכולת לצפות בתופעות אופטיות אסטרונומיות או אטמוספיריות בעלות בהירות נמוכה כמו אור גלגל המזלות (zodiac light), אור נגדי (gegenschein) וזוהר לילי (airglow). מידת היכולת להבחין באנשים ועצמים בסביבת הצופה ללא פנס. מידת היכולת להבחין בעננים על רקע השמיים. אתר האינטרנט הרשמי של סולם בורטל למיסוך שמי הלילה Bortle, John E. (בפברואר 2001). "Gauging Light Pollution: The Bortle Dark-Sky Scale". Sky & Telescope. Sky Publishing Corporation. נבדק ב-2020-05-29. {{cite web}}: (עזרה) Crumey, Andrew (2014). "Human Contrast Threshold and Astronomical Visibility". Monthly Notices of the Royal Astronomical Society. 442 (3): 2600–2619. arXiv:1405.4209. Bibcode:2014MNRAS.442.2600C. doi:10.1093/mnras/stu992.
נחל מודיעים

נַחַל מוֹדִיעִים (ודי ג'רידון בחלקו העליון וודי אל מלקי בחלקו התחתון) הוא נחל אכזב באזור הרי נחלת אפרים (בתחום המועצה האזורית מטה בנימין). הנחל מתחיל בשורת מעיינות בין גבעת זאב לביתונייא שממערב לרמאללה, וזורם לאורך כ-18 קילומטר בקו אווירי עד שנישפך אל נחל נטוף (ואדי א-שמי) כשני קילומטר מערבית לנעלין. נחל מודיעים יחד עם נחל נטוף הם מהמקורות הראשיים של נחל איילון. נחל מודיעים מנקז אליו את מרבית הנחלים באזור רמאללה כגון: ואדי דילב וואדי עין עריך. בחורפים גשומים הנחל מתמלא מים וזורם. כמו כן הוא מהווה את הגבול הדרומי של הרי גופנה שבדרום מערב השומרון. מדיה וקבצים בנושא נחל מודיעים בוויקישיתוף נחל מודיעים, במגזין קק"ל
אור נגדי (אסטרונומיה)

אור נגדי (Gegenschein) הוא נקודה בהירה בשמי הלילה שבמרכזה הנקודה שמנגד לשמש בכיפת השמיים. פיזור לאחור של אור השמש על ידי אבק בין-פלנטרי במערכת השמש גורם לתופעה אופטית זו. אור נגדי הוא חלק מאור גלגל המזלות, ונבדל משאר אור גלגל המזלות בזכות זווית ההחזר הגבוהה של אור השמש הפוגע בחלקיקי האבק הבין-פלנטרי. הוא יוצר כתם אליפטי מעט בהיר יותר של 8–10 מעלות רוחב ישירות מול השמש בתוך הרצועה העמומה יותר של אור גלגל המזלות וקבוצות הכוכבים של גלגל המזלות. עוצמת האור הנגדי מוגברת יחסית לשאר אור גלגל המזלות מכיוון שכל חלקיק אבק נראה במופע מלא. האור הנגדי הוא בעל בהירות נראית של +5 עד +6, עם בהירות שטח נמוכה מאוד בטווח +10 עד +12. מקובל לקבוע שהאור הנגדי תואר לראשונה על ידי האסטרונום הצרפתי הישועי אספריט פזאנס (1692 – 1776) בשנת 1730. תצפיות נוספות בוצעו לכאורה על ידי החוקר הגרמני אלכסנדר פון הומבולדט במהלך מסעו בדרום אמריקה מ-1799 עד 1803. זה היה הומבולדט שהשתמש לראשונה במונח הגרמני Gegenschein. עם זאת, מחקר שנערך בשנת 2021 על ידי האסטרונום דונלד אולסון גילה שהאסטרונום הדני תיאודור ברורסן היה למעשה האדם הראשון שצפה ותיאר אחד כזה בשנת 1854, למרות שברוזן חשב שפזאנס צפה בו ראשון. אולסון מאמין שמה שפזנס צפה בפועל היה אירוע של זוהר הקוטב, שכן הוא תיאר את התופעה כבעלת זוהר אדום; אולסון מצא דיווחים רבים אחרים על פעילות אור-אורה מרחבי אירופה ואסיה באותו תאריך שפזאנס ערך את התצפית שלו. הדו"ח של הומבולדט תיאר במקום זאת כתמים משולשים זוהרים הן באופק המערבי והן באופק המזרחי זמן קצר לאחר השקיעה, בעוד שאור נגדי אמיתי נראה בעיקר סמוך לשעת חצות המקומית כאשר הוא בנקודה הגבוהה ביותר במסלולו. בתקופה המודרנית, האור הנגדי אינו נראה ברוב האזורים המיושבים בעולם בגלל זיהום אור. ניתן לצפות בו רק בשמיים החשוכים ביותר שבאפשר (דרגה 1 בסולם בורטל), משום כך לא ניתן להבחין בו כלל בתצפית בלתי מזוינת בתוך תחומי מדינת ישראל. מדיה וקבצים בנושא אור נגדי בוויקישיתוף אור נגדי, באתר אנציקלופדיה בריטניקה (באנגלית) "Take the Gegenschein Challenge". Sky & Telescope. 2015-10-14. נבדק ב-2022-08-16. Levasseur-Regourd, Anny-Chantal; Hiroichi Hasegawa (1991). Origin and Evolution of Interplanetary Dust. International Astronomical Union Colloquium. p. 159. ISBN 0-7923-1365-8. Dickinson, David (2016-02-03). "A Challenge in Visual Athletics: Hunting the Gegenschein". Universe Today. נבדק ב-2022-08-16. Sheehan, William (1995). The immortal fire within: the life and work of Edward Emerson Barnard. Cambridge University Press. pp. 69–70. ISBN 0-521-44489-6. Blaschke, Jayme (17 באוגוסט 2021). "'Celestial Sleuth' corrects historical record on gegenschein discovery". Texas State University Newsroom. נבדק ב-15 בספטמבר 2021. {{cite web}}: (עזרה)תחזוקה - ציטוט: url-status (link)
אליפות אוקיאניה בכדורגל נשים 1998

אליפות אוקיאניה בכדורגל נשים 1998 (באנגלית: 1998 OFC Women's Championship או VI Ladies Oceania Nations Cup) היא המהדורה השישית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-9 באוקטובר עד 17 באוקטובר 1998. הגביע שימש כטורניר המוקדמות לגביע העולם שנערך שנה לאחר מכן בארצות הברית. לראשונה מאז הטורניר של 1989, נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת ניו זילנד ואוסטרליה - האלופה המכהנת. בסיום המשחק, שנערך באוקלנד מול 2,000 צופים, ניצחה אוסטרליה 1-3 וזכתה בטורניר בפעם השנייה ברציפות. בעקבות זכייתן, העפילו האוסטרליות ישירות לגביע העולם כנציגות OFC.
הוצאת שורש

האם התכוונתם ל... הוצאת שורש ריבועי – חישוב השורש הריבועי של מספר או איבר אחר של מבנה אלגברי שורש של מספר – שורש מסדר כלשהו
קווין ברנס

קווין ברנס (בגרמנית: Kevin Behrens; נולד ב-3 בפברואר 1991) הוא כדורגלן גרמני המשחק כחלוץ בקבוצת וולפסבורג מהבונדסליגה. ברנס נולד בברמן והתאמן ברוב שנותיו הצעירות במועדון הכדורגל אטס בנטנטור ובס.ק. וייה שבמחוז ברמן. בקיץ 2008, עבר לאקדמיית הנוער של ורדר ברמן מהבונדסליגה, אך לא הצליח להרשים ולעלות לקבוצה הבוגרת או המילואים. הוא שיחק עונתו הראשונה בכדורגל בוגרים בקבוצה החמישית בהייררכיה של המועדון. לאחר שלוש עונות בליגה האזורית צפון, עזב ברנס את צפון גרמניה בקיץ 2014 ועבר לקבוצת אלמניה אאכן מהליגה האזורית המערבית. בסוף עונת 2014/15 סיים ברנס עם אאכן כסגנית אלופה, נקודה אחת מתחת לאלופה העולה בורוסיה מנשנגלאדבך II. לאחר שמונה משחקי ליגה בלבד עבור יריבתה רוט-וייס אסן, חתם ברנס בפגרת החורף של עונת 2015/16 במועדון FC זארבריקן מהליגה האזורית דרום-מערב. ב-85 הופעות תחרותיות הבקיע החלוץ 41 שערים ובישל 31, וזכה עם המועדון בגביע סארלנד באביב 2017. בסיבוב העלייה לליגה השלישית ב-2018 נכשלו ברנס וסארבריקן מול אלופת בוואריה מינכן 1860. בזכות יכולתו במדי זארבריקן, חתם החלוץ על חוזה לשלוש שנים בקבוצת הבונדסליגה השנייה סנדהאוזן בקיץ 2018. ברנס עבר לאוניון ברלין מהבונדסליגה בחלון ההעברות של קיץ 2021. במחזור הפתיחה של עונת 2023/24 בבונדסליגה הבקיע ברנס את השלושער הראשון שלו בליגה הבכירה ב-20 באוגוסט 2023 באצטדיון אן דר אלטן פרסטריי בניצחון 4 - 1 על מיינץ 05 מריינלנד-פפאלץ. שלושת השערים הובקעו בנגיחות. הוא המשיך בכושר הנגיחות גם במחזור השני כשהבקיע את שערו הרביעי בעונה בניצחון 4 - 1 נוסף על דרמשטדט. בינואר 2024 עבר לוולפסבורג. מדיה וקבצים בנושא קווין ברנס בוויקישיתוף קווין ברנס, באתר Transfermarkt קווין ברנס, באתר Soccerway קווין ברנס, באתר BDFutbol קווין ברנס, באתר WorldFootball.net קווין ברנס, באתר FootballDatabase.eu קווין ברנס, באתר ESPN Behrens-Gala bei Gosens-Debüt, sport1
נועה מלכה

נועה מלכה (נולדה ב-2003) היא שחקנית כדורשער וספורטאית פאראלימפית ישראלית. מלכה נולדה עם לבקנות וסובלת מלקות ראייה מולדת. מלכה גדלה בחיפה ובסיום הלימודים בתיכון עירוני א' התנדבה במשך שנתיים לשירות לאומי במחלקה האונקולוגית במרכז הרפואי תל אביב ע"ש סוראסקי. מתאמנת בכדורשער במסגרת בית הלוחם בתל אביב וצורפה אל נבחרת ישראל בכדורשער נשים, איתה השתתפה במשחקים הפאראלימפיים טוקיו (2020). בשנת 2022 השתתפה עם הנבחרת באליפות העולם שנערכה בפורטוגל ובה הבקיעה גול ראשון בתחרות עולמית. באליפות העולם זכו במדליית ארד ומוקדם יותר באותה שנה זכתה הנבחרת במדליית זהב בטורניר נבחרות עולם שנערך בגרמניה. במסגרת נבחרת הצעירות מלכה הייתה שותפה גם לזכייה במדליית כסף באליפות אירופה לנוער עד גיל 19 לשנת 2022. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) יניב טוכמן‏, כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021 כדורשער: ישראל פתחה את אליפות העולם עם ניצחונות על מצרים ובריטניה
בדיקת גלוקוז

בדיקת סוכר היא בדיקה שבאמצעותה ניתן לבדוק את רמת הגלוקוז בדם, בשתן, ובנוזל השדרה. בדיקת רמת הסוכר בדם היא בדיקה שגרתית, המבוצעת בין היתר כחלק מאבחנת סוכרת, לשם מעקב אחר סוכרת, כחלק מבדיקת העמסת סוכר, כחלק מפאנל בדיקות רפואיות אחרות ועוד. הבדיקה יכולה להתבצע באופן עצמאי באמצעות מכשיר גלוקומטר, או באמצעות לקיחת דם ורידי, אשר נבדק במעבדה מקצועית כחלק מבדיקות רפואיות נוספות. בדיקת הסוכר השגרתית מתבצעת לאחר צום של 8 שעות. בשונה מהבדיקה השגרתית, חולי סוכרת מבצעים את הבדיקה באמצעות מכשיר גלוקומטר מספר פעמים ביום גם כשהם בצום (לאחר היקיצה) וגם לאחר אכילת מזון. הבדיקה יכולה לסייע באיתור מצבי יתר סוכר בדם או תת סוכר בדם. בדיקה בודדה של גלוקוז אינה מספיקה כדי לאבחן סוכרת או טרום סוכרת. פירוש התוצאות: מעל 200mg/dl היפרגליקמיה מעל 126mg/dl קריטריון לאבחנה של סוכרת 110mg/dl עד 126mg/dl קריטריון לאבחנה של טרום סכרת 100mg/dl עד 110mg/dl תקין אך גבולי 70mg/dl עד 100mg/dl טווח תקין פחות מ-70mg/dl היפוגליקמיה בדיקת הסוכר בשתן נערכת כחלק מבדיקת שתן כללית. בשתן של אדם בריא בדרך כלל לא אמור להימצא סוכר, אך עד טווח מקסימלי של 25mg/dL הוא נחשב לנורמטיבי. במקרה שרמת הסוכר בשתן היא מעל לטווח הנורמה מצב זה נקרא גליקוזוריה. בעקבות שימוש בתרופות מסוימות או סוכרת שאינה מאוזנת, תוצאות בדיקת השתן עשויות להעיד על נוכחות של הסוכר בשתן. פרק זה לוקה בחסר. אנא תרמו לוויקיפדיה והשלימו אותו. בדיקת הסוכר בנוזל השדרה מסייעת בין היתר באבחנה בין דלקת קרום מוח נגיפית וחיידקית. מדיה וקבצים בנושא בדיקת גלוקוז בוויקישיתוף גלוקוזה - Glucose ויקירפואה גלוקוז בשתן קופת חולים כללית הבהרה: המידע בוויקיפדיה נועד להעשרה בלבד ואינו מהווה ייעוץ רפואי. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
הנס צנקר

הנס צנקר (בגרמנית: Hans Zenker;‏ 10 באוגוסט 1870 – 18 באוגוסט 1932) היה אדמירל גרמני. צנקר נולד ב-10 באוגוסט 1870 בביליץ (כיום ביילסקו-ביאלה, פולין), הוא הצטרף לצי הקיסרי הגרמני ב-13 באפריל 1889. לאחר ששירת כקפטן של כמה ספינות טורפדו, הוא פיקד על הסיירות הקלות ליבק ב-1911 וקלן ב-1912–1913. כקפטן של סיירת המערכה פון דר טאן בשנים 1916–1917, צנקר השתתף בקרב יוטלנד ב-31 במאי – 1 ביוני 1916. צנקר הצטרף למטה האדמירליות ב-1917. הוא מונה למפקד אזור הים הצפוני ב-1918, ומילא תפקיד זה כאשר מאמץ המלחמה הגרמני קרס בנובמבר 1918. לאחר המלחמה, הוא הצטרף לרייכסמרינה, ומילא בו תפקידי פיקוד ומטה. הוא שירת בתור Inspekteur der Marineartillerie מ-1920 עד 1923 וכ-Chef der Marineleitung (ראש הפיקוד הימי) מ-1 באוקטובר 1924 עד 30 בספטמבר 1928. כהונתו כראש הרייכסמרינה ראתה את תחילת הבנייה מחדש של הצי הגרמני עם בניית סיירות קלות וסירות טורפדו ותכנון הסיירות מסדרת דויטשלנד, שנבנו מאוחר יותר כדויטשלנד, אדמירל שר ואדמירל גרף שפה. את השנים האחרונות לחייו בילה צנקר באוסטרוד אם הרץ. בנו, קרל-אדולף צנקר (1907–1998), כיהן בתפקיד המקביל ל-Chef der Marineleitung — מפקח חיל הים — בבונדסמרינה של גרמניה המערבית בין השנים 1961 ל-1967. מדיה וקבצים בנושא הנס צנקר בוויקישיתוף
דאריו אסוגו

דאריו קסיה לואיס אסוגו (נולד ב-14 במרץ 2005) הוא כדורגלן פורטוגלי המשחק כקשר בקבוצת המילואים של ספורטינג ליסבון. אסוגו נולד באודיבלאש, באזור המטרופוליני של ליסבון, להורים ממוצא אנגולי, והצטרף לאקדמיית הנוער של ספורטינג ליסבון בגיל 9. ב-16 במרץ 2021, הוא חתם על חוזה המקצועני הראשון שלו, וארבעה ימים לאחר מכן, לפני שהופיע במשחק עבור קבוצת הנוער, המילואים או השחקנים המחליפים, הוא ערך את הופעת הבכורה שלו בליגה הפורטוגלית הראשונה עם הקבוצה הבוגרת, כשנכנס כמחליף מאוחר עבור ז'ואאו מריו בניצחון 0-1 על ויטוריה דה גימארייש; בגיל 16 שנים ו-6 ימים, הוא הפך לשחקן הצעיר ביותר אי פעם שערך את הופעת הבכורה שלו בתולדות המועדון. ב-7 בדצמבר 2021, אסוגו הפך לשחקן הפורטוגלי הצעיר ביותר שערך את הופעת הבכורה שלו בליגת האלופות של אופ"א, כשנכנס למגרש במחצית השנייה של ההפסד 4-2 בחוץ לאייאקס אמסטרדם בשלב הבתים, בגיל 16 שנים ו-268 ימים. ב-5 במרץ 2022 הוא שבר שיא מועדון נוסף, כשעקף את לואיש פיגו כשחקן הצעיר ביותר בהרכב הפותח בגיל 16 שנים, 11 חודשים ו-17 ימים בניצחון 0-2 בבית על ארוקה. אסוגו ייצג את פורטוגל בנבחרות הנוער. הוא זומן לאליפות אירופה עד גיל 17 של אופ"א 2022 בישראל, והבקיע ברבע הגמר נגד צרפת (2-2 לאחר 120 דקות, הפסד 5–6 בבעיטות הכרעה מ-11 מטרים). דאריו אסוגו, ברשת החברתית אינסטגרם דאריו אסוגו, באתר Transfermarkt דאריו אסוגו, באתר Soccerway דאריו אסוגו, באתר WorldFootball.net דאריו אסוגו, באתר FootballDatabase.eu Liga Campeões: Ajax-Sporting, 4-2 (crónica), maisfutebol Já se conhece a convocatória final de Portugal para o Europeu sub-17, jn ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאריו אסוגו".
קיליאן סילדיליה

קיליאן אריק סילדיליה (בצרפתית: Kiliann Sildillia; נולד ב-16 במאי 2002), הוא כדורגלן צרפתי המשחק כמגן בקבוצת פרייבורג מהבונדסליגה. סילדיליה נולד בצרפת להורים ממוצא גוואדלופי. סילדיליה הוא בוגר אקדמיית הנוער של מץ. ב-26 ביוני 2020, הודיעה פרייבורג מהבונדסליגה על חתימתו של סילדיליה על חוזה ל-3 שנים. הוא ערך את הופעת הבכורה המקצועית שלו בקבוצת המילואים של המועדון ב-13 באוגוסט 2021 בהפסד 5–2 בליגה נגד בורוסיה דורטמונד II. נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). קיליאן סילדיליה, באתר Transfermarkt קיליאן סילדיליה, באתר Soccerway קיליאן סילדיליה, באתר WorldFootball.net קיליאן סילדיליה, באתר FootballDatabase.eu FREIBURG II VS. BORUSSIA DORTMUND II 2 - 5, soccerway JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית) ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
דרייק קלנדר

דרייק סטיבן קלנדר (נולד ב-7 באוקטובר 1997) הוא כדורגלן אמריקאי המשחק כשוער בקבוצת אינטר מיאמי מה-MLS. ב-2016, קלנדר החל לשחק כדורגל מכללות עבור קליפורניה גולדן בירס. בארבע עונות, קלנדר ערך 54 הופעות ושמר על 16 רשת נקיות. בזמן ששיחק במכללות, קלנדר בילה זמן עם סן פרנסיסקו גלנס מה-USL, אך לא הופיע עבור הקבוצה במהלך עונת 2019. ב-12 בנובמבר 2019, אינטר מיאמי רכשה את זכויות השחקן הביתי של קלנדר מסן חוזה ארת'קווייקס תמורת הבחירה ה-27 בדראפט ה-MLS 2020. הוא הצטרף לסגל הקבוצה לקראת העונה הבכורה שלהם ב-MLS ב-2020. קלנדר ערך את הופעת הבכורה המקצועית שלו ב-7 במאי 2021, כשפתח בהרכב עבור קבוצת פורט לודרדייל (קבוצת המילואים של אינטר מיאמי), נגד אוניון אומהה ב-USL. קלנדר ביצע 6 הצלות במהלך ניצחון אינטר מיאמי בפתיחת עונת 2023 נגד מונטריאול אימפקט, מה שהקנה לו מקום בנבחרת המחזור של הליגה במחזור הראשון. ב-19 באוגוסט 2023, קבוצתו אינטר מיאמי זכתה בגביע הליגות לאחר דו-קרב בעיטות עונשין, שבו הוא הבקיע פנדל ועצר שתי בעיטות. הישג זה הקנה לקלנדר את תואר שוער המצטיין של גביע הליגות 2023 והשחקן המצטיין במשחק הגמר. מדיה וקבצים בנושא דרייק קלנדר בוויקישיתוף דרייק קלנדר, באתר Transfermarkt דרייק קלנדר, באתר Soccerway דרייק קלנדר, באתר WorldFootball.net דרייק קלנדר, באתר FootballDatabase.eu MATCH RECAP: Inter Miami CF Wins 2023 Leagues Cup Title to Clinch Historic First Trophy for the Club, intermiamicf